CELEX: C2005/031/07
Language: hu
Date: 2005-02-05 00:00:00
Title: A Bíróság ítélete (hatodik tanács) 2004. december 9-én a C-219/03. sz. az Európai Közösségek Bizottsága kontra Spanyol Királyság ügyben (Tagállami kötelezettségszegés – Tőkenyereség adóztatása)

5.2.2005   
            
            
               HU
            
            
               Az Európai Unió Hivatalos Lapja
            
            
               C 31/3
            
         
      A BÍRÓSÁG ÍTÉLETE
   
   (hatodik tanács)
   2004. december 9-én
   a C-219/03. sz. az Európai Közösségek Bizottsága kontra Spanyol Királyság ügyben (1)
   
   (Tagállami kötelezettségszegés - Tőkenyereség adóztatása)
   (2005/C 31/07)
   Az eljárás nyelve: spanyol
   A C-219/03. sz. az Európai Közösségek Bizottsága (meghatalmazottak: Diaz Llanos La Roche és L. Escobar Guerrero) kontra Spanyol Királyság (meghatalmazott: L. Fraguas Gadea) ügyben, az EK-Szerződés 226. cikke alapján 2003. május 19-én benyújtott, kötelezettségszegés megállapítása iránti kereset tárgyában, a Bíróság (hatodik tanács), tagjai: A. Borg Barthet, a tanács elnöke, J.-P. Puissochet (előadó) és S. von Bahr bírák, főtanácsnok: J. Kokott, hivatalvezető: R. Grass, 2004. december 9-én meghozta ítéletét, amelynek rendelkező része a következő:
   
               1)
            
            
               Mivel az 1994. december 31-e előtt megszerzett részvények átruházása következtében 1997. január 1-jétől elért tőkenyereség adóztatására vonatkozóan olyan adórendszert tartott fenn, amelynek szabályozása a spanyol szabályozott piacoktól eltérő piacokon jegyzett részvényekre nézve kedvezőtlenebb mint ezen ország piacain jegyzett részvényekre, a Spanyol Királyság nem teljesítette az EK 49. és 56. cikkei, valamint az Európai Gazdasági Térségről szóló, 1992. május 2-i megállapodás annak megfelelő 36. és 40. cikkei alapján fennálló kötelezettségeit.
            
         
               2)
            
            
               A Bíróság kötelezi a Spanyol Királyságot a költségek viselésére.
            
         
      (1)  HL C 184., 2003.8.2.